Colin Firth

Colin Firth (sündinud 10. septembril 1960) on inglise näitleja.

Tal on lisaks Suurbritannia kodakondsusele ka Itaalia kodakondsus.

 Elukäik 

Colin Firth sündis Hampshire'i lähedal Grayshottis akadeemikute perekonnas. Tema isa oli Winchesteri ülikoolis ajalooprofessor ja ema võrdleva religiooniteaduse professor avatud ülikoolis.

Tal on õde Kate ja noorem vend Jonathan, kes on samuti näitleja.

Varajases lapsepõlves, kuni neljanda eluaastani, elas ta koos misjonäridest vanavanematega Nigeerias. Tema vanemad olid üles kasvanud Indias, sest nii ema- kui isapoolsed vanavanemad olid seal misjonärid olnud.

Firth elas koos vanematega USA-s Missouri osariigis Saint Louises, kuni sai 11-aastaseks.

Pärast Inglismaale naasmist (Colin oli siis viiene) asus pere elama Winchesteri. Koolis tahtis Firth õppida kitarri mängima, aga kooli juhtkond oli kitarri ja saksofoni mängimise ära keelanud, kuna need polevat tõsiseltvõetavad instrumendid. Selle asemel õppis Firth tenortuubat.

Näitlejakutse omandas ta Londoni Draamakeskuses.

Näitlejatöö kõrvalt on Firth aktivist. Ta on osalenud kampaaniates põlisrahvaste traditsioonilise elustiili säilitamise nimel, Kongo Demokraatlikust Vabariigist pärit asüülitaotlejate väljasaatmise vastu, õiglase kaubanduse kasuks, ökoloogilise jalajälje vähendamise poolt ning Suurbritannia muutmise poolt vabariigiks.

Poliitiliselt toetas ta algul Leiboristlikku Parteid, aga kuna ta ei olnud rahul nende seisukohaga varjupaiga taotlemise ja põgenike õiguste küsimuses, siis asus ta toetama Liberaaldemokraate. 2010. aasta lõpus kaotas ta usu ka liberaaldemokraatidesse, sest nad tegid kannapöörde suhtumises õppemaksu. Seejärel on ta poliitiliselt sõltumatu.

2011. aasta aprillis nimetas ajakiri Time Firthi maailma 100 kõige mõjukama inimese hulka.

 Karjäär 
pisi|Colin Firth (2005)
Firth debüteeris 1981 Julian Mitchelli draamas "Another Country", kehastades Guy Bennetit. 1984 ilmus "Another Country" kinoversioon, kus ta kehastas teist peategelast Tommy Juddi, Guy Benneti osas oli Rupert Everett.

Järgnesid filmid "Month in the Country" ja "Valmont". Neile järgnes peaosa Richard Eyre'i lavastatud ja palju kõmu tekitanud BBC telesarjas "Tumbledown". Film põhineb reaalsetel sündmustel ja räägib noorest ohvitserist Robert Lawrence'ist, kes võttis osa Falklandi sõjast.

Järgnesid kõrvalosad filmides "Out of the Blue" ja "Femme Fatale" (1991), "Hostages" ja "Siga süüpingis" (1993), "Playmaker", "The Master of the Moor" ja "Deep Blue Sea" (1994). 1995 mängis ta filmides "The Widowing of Mrs Holyrod", "Circle of Friends" ja "Nostromo" (1996).

Ülemaailmne tuntus tuli Jane Austeni romaani "Uhkus ja eelarvamus" põhjal BBC-s loodud minisarjaga "Uhkus ja eelarvamus", kus ta mängis Fitzwilliam Darcy osa. Tema mängitud rollist on inspireeritud ka Mark Darcy tegelaskuju Helen Fieldingi bestselleris "Bridget Jonesi päevik". Colin Firth mängis Darcy-nimelist tegelast ka selle raamatu põhjal valminud kahes Bridget Jonesi filmis "Bridget Jonesi päevik" ja "Bridget Jones: täitsa lõpp".

Järgnesid osatäitmised filmides "Fever Pitch", "Tuhat aakrit" (1997), "My Life So Far" (1998) ja Lord Wessexi roll filmis "Armunud Shakespeare".

Aastal 1999 mängis ta sellistes teisejärgulistes filmides nagu "Secret Laughter of Women", "Blackadder: Edasi ja tagasi", "The Turn of the Screw" ja "Donovan Quick".

Aastal 2003 tuli Colin Firth kinolinale kolmel korral, filmides "Mida tüdruk tahab", "Armastus on see..." ja "Tütarlaps pärlkõrvarõngaga". Viimane on valminud Tracy Chevalieri samanimelise romaani põhjal, mis räägib 17. sajandi maali "Tütarlaps pärlkõrvarõngaga" sünnist. Colin Firth mängis filmis maalikunstnikku Johannes Vermeeri.

pisi|"Nanny McPhee" esilinastusel (2005)
Aastal 2005 jõudis kinolinale armeenia päritolu Kanada režissööri Atom Egoyani film "Kus on tõde?", mille peaosas oli Colin Firth koos Kevin Baconiga. Film linastus ka Eestis filmifestivali PÖFF raames. Samal aastal valmis film "Nanny McPhee – võlurist lapsehoidja", kus Firth kehastas hiljuti naise kaotanud pereisa, kes ei tule toime oma seitsme lapse kasvatamisega. Võlurist lapsehoidja osas oli Emma Thompson, kes oli ka filmi stsenarist.

Aastal 2006 valmisid film "Celebration" ja BBC telefilm "Born Equal".

2007. aastal esilinastusid filmid "Viimane leegion", mis räägib Rooma impeeriumist ning selle viimasest keisrist, vaid 12-aastasest Romulus Augustusest (Thomas Sangster), ja "Juhuslik kohtumine", kus peaosas oli Helen Hunt. Järgnesid filmid "And When Did You Last See Your Father?", mis kandideeris BIFA ehk Briti sõltumatule filmiauhinnale ning Colin Firth oma rolli eest parima taustanäitleja auhinnale ja "St. Trinian's".

 Valik filme ja telesarju 
 Aasta  Originaalpealkiri  Pealkiri  Roll 1984  "Another Country"   Tommy Judd 1987  "Month in the Country"   Tom Birkin 1989  "Valmont"  "Valmont"  Valmont "Tumbledown"   Robert Lawrence  1995  "Pride and Prejudice"  "Uhkus ja eelarvamus"  Mr Fitzwilliam Darcy 1996  "The English Patient"  "Inglise patsient"  Geoffrey Clifton 1997  "Fever Pitch"  "Mängupalavik"  Paul Ashworth 1997  "A Thousand Acres"  "Tuhat aakrit"  Jess Clark 1998  "Shakespeare in Love"  "Armunud Shakespeare"  Lord Wessex 2001  "Bridget Jones's Diary"  "Bridget Jonesi päevik"  Mark Darcy 2002  "The Importance of Being Earnest"  "Kui tähtis on olla tõsine"  Jack 2003  "Girl with a Pearl Earring"  "Tütarlaps pärlkõrvarõngaga"  Johannes Vermeer "Hope Springs"  "Hope Springs"  Colin Ware "Love Actually"  "Armastus on see..."  Jamie Bennett "What a Girl Wants"  "Mida tüdruk tahab"  Henry Dashwood 2004  "Bridget Jones: The Edge of Reason"  "Bridget Jones: täitsa lõpp"  Mark Darcy "Trauma"  "Trauma"  Ben 2005  "Where the Truth Lies"  "Kus on tõde?"  Vince Collins "Nanny McPhee"  "Nanny McPhee – võlurist lapsehoidja"  Cedric Brown 2006  "Born Equal"   Mark "Celebration"   Russel 2007  "The Last Legion"  "Viimane leegion"  Aurelius "And When Did You Last See Your Father"   Blake Morrison "Then She Found Me"  "Juhuslik kohtumine"  Frank "St. Trinian's"   Geoffrey Thwaites 2008  "The Accidental Husband"   Richard Bratton "Mamma Mia!"  "Mamma Mia!"  Harry Bright "Easy Virtue"  "Kerglased kombed"  Mr. Whittaker "Genova"  "Genova"  Joe 2009  "A Christmas Carol"  "Jõululugu"  Fred "Dorian Gray"   Lord Henry Wotton "A Single Man"  "Üksik mees"  George "Main Street"   Tom Phillips "St. Trinian's II: The Legend of Fritton's Gold"  "St Trinians 2: Preili Frittoni kuld"  Geoffrey Thwaites "Catalonia"   George Orwell 2010  "The King's Speech"  "Kuninga kõne"  George VI 2011  "Tinker Tailor Soldier Spy"  "Plekksepp, rätsep, sõdur, nuhk"  Bill Haydon  2012  "Stars in Shorts"    Steve "Arthur Newman"    Arthur Newman/Wallace Avery "Gambit"   Harry Deane 2013  "The Railway Man"  "Raudteemees"  Eric Lomax  "Devil's Knot"   Ron Lax 2014  "Magic in the Moonlight"    Stanley/Wei Ling Soo "Before I Go to Sleep"  "Ei. Tohi. Magama. Jääda"  Ben Lucas "Kingsman: The Secret Service"  "Kingsman: Salateenistus"  Harry Hart 2016  "Genius"    Max Perkins "Bridget Jones's Baby"  "Bridget Jonesi beebi"  Mark Darcy 2017  "Red Nose Day Actually"    Jamie "Kingsman: The Golden Circle"  "Kingsman: Kuldne ring"  Harry Hart 2018  "The Happy Prince"  "Õnnelik prints"  Reggie Turner "The Mercy"  "Halastus"  Donald Crowhurst "Mamma Mia! Here We Go Again"  "Mamma Mia! Siit me tuleme taas"  Harry "The Command"  "Kursk"  David Russell "Mary Poppins Returns"  "Mary Poppins tuleb tagasi"  Wilkins/Hunt 2019  "1917"  "1917"  Kindral Erinmore 2020  "The Secret Garden"  "Salaaed"  Archibald Craven "Supernova"  "Supernoova"  Sam 2021  "Mothering Sunday"    Mr Godfrey Niven "Operation Mincemeat"  "Luureoperatsioon: Mincemeat"  Ewen Montagu 2022  "The Staircase"    Michael Peterson "Empire of Light  "Valguse impeerium"  Donald Ellis

 Tunnustus 
 Auhinnad 
Oscar
2011. aastal parima meespeaosatäitja kategoorias filmi "Kuninga kõne" eest
Ekraaninäitlejate Gildi auhind
1998. aastal parima näitetrupi kategoorias filmi "Armunud Shakespeare" eest
Euroopa filmiauhind
2001. aastal publiku preemia kategoorias filmi "Bridget Jonesi päevik" eest
2011. aastal parima meespeaosatäitja kategoorias filmi "Kuninga kõne" eest
Briti Akadeemia auhind
2009. aasta filmi "Üksik mees" eest
2010. aasta filmi "Kuninga kõne" eest
Veneetsia filmifestivali auhind Volpi karikas
2009. aastal filmi "Üksik mees" eest
Londoni Kriitikute Ringi auhind
2010. aastal Briti aasta näitleja kategoorias filmi "Üksik mees" eest
2011. aastal aasta näitleja kategoorias filmi "Kuninga kõne" eest
Kuldgloobus
2011. aastal parima meespeaosatäitja kategoorias George VI kehastamise eest filmis "Kuninga kõne"
Austini filmikriitikute auhind
2009. aastal rolli eest filmis "Üksik mees"
2010. aastal rolli eest filmis "Kuninga kõne"
Briti Sõltumatu Filmiauhind
2010. aastal rolli eest filmis "Kuninga kõne"
Chicago filmikriitikute auhind
2010. aastal rolli eest filmis "Kuninga kõne"
Florida filmikriitikute auhind
2010. aastal rolli eest filmis "Kuninga kõne"
Los Angelese filmikriitikute parima meesnäitleja auhind
2010. aastal rolli eest filmis "Kuninga kõne"
San Diego filmikriitikute auhind
2009. aastal rolli eest filmis "Üksik mees"
San Francisco filmikriitikute auhind
2009. aastal rolli eest filmis "Üksik mees"
Santa Barbara rahvusvahelise filmifestivali auhind
2010. aastal rolli eest filmis "Üksik mees"
Vancouveri filmikriitikute auhind
2010. aastal rolli eest filmis "Üksik mees"

13. jaanuaril 2011 sai Firth omanimelise tähe Hollywoodi kuulsuse alleel. See oli 2429. täht.

 Nominatsioonid 
Oscari
nominatsioon 2010. aastal parima meespeaosatäitja kategoorias filmi "Üksik mees" eest

Briti Akadeemia auhinna
nominatsioon 1989. aastal parima televisiooni meesnäitleja kategoorias filmi "Tumbledown" eest
nominatsioon 1996. aastal parima televisiooni meesnäitleja kategoorias filmi "Uhkus ja eelarvamus" eest
nominatsioon 2002. aastal parima meespeaosatäitja kategoorias filmi "Bridget Jonesi päevik" eest

 Isiklikku 
Firth astus 1989. aastal suhtesse Meg Tillyga, kellega ta mängis koos filmis "Valmont". Tilly oli varem abielus olnud ja sellest oli sündinud kaks last. 1990 sündis nende suhtest poeg William Joseph Firth. 1994 asusid nad lahku elama, aga Firth suhtleb Tilly lastega ikkagi.

Seejärel oli Firth sisse võetud Jennifer Ehlest, kellega ta mängis koos filmis "Uhkus ja eelarvamus". Nende suhe purunes 1997.

Colin Firth on abielus Livia Giuggioliga. Peres kasvavad pojad Luca (sündinud 29. märtsil 2001) ja Matteo (sündinud 25. augustil 2003). Giuggioli on itaallane ja sellepärast on ka Firth itaalia keele selgeks õppinud.

Viited

 Välislingid 

 Koduleht



Kategooria:Suurbritannia filminäitlejad
Kategooria:Suurbritannia näitlejad
Kategooria:Sündinud 1960